Správa zo zahraničnej pracovnej cesty
1.	Účastníci ZPC
Meno a priezvisko: 			Ing. Tomáš Pagáč 		
Názov pracoviska: 	ADA SR, Hanulova 5/C, 841 01 Bratislava
Pracovné zaradenie: 			odborný pracovník pre TUE
Znalosť jazykov: 			anglicky, francúzsky
2.	Zahraničná pracovná cesta
Štát:					Veľká Británia
Mesto:					Londýn
Dátum:				9.-10. 3. 2016
Prijímajúca organizácia:	NADA UK
Účel cesty:	účasť na konferencii ,,Tackling Doping in Sport” 
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	9.-10. marec 2016: 08:30-17:00

Navštívená organizácia:	konferencia ,,Tackling Doping in Sport” 
Kontaktovaní partneri: 	-

Kontaktné adresy:			-

4.	Stručný priebeh rokovaní
	 
a)	Výsledky WADA nezávislej komisie
Dick Pound (WADA)
	
Zriadenie nezávislej komisie na posúdenie situácie v Rusku. Výsledkom bolo pozastavanie činnosti RUSADA. Dôležité bolo získanie dôkazov od samotných športovcov, pretože komisia nemala oprávnenie na vypočúvanie a nahliadnutie do všetkých dokumentov. Do celého prípadu bolo vo výraznej miere zapojené aj akreditované laboratórium v Rusku. Finálne doriešenie prípadu, ako aj účasť ruských športovcov na OH RIO 2016 je stále otázne. 
b)	Atletika, Rusko, IAAF – panelová diskusia
Hajo Seppelt (novinár, ARD televízia Nemecko), Antonio Rogozzi, Steven Ungerleider (psychológ, USA)
	
Nový dokument nemeckej televízie  ARD, novinár Hajo Seppelt. Miera korupcie a politických záujmov v pozadí ruského škandálu je väčšia, ako sa pôvodne myslelo. Doriešenie prípadu je v nedohľadne, tréneri s penalizáciou trénujú ďalej, a ak sa ruský atléti zúčastnia OH RIO 2016, pôjde o veľké zlyhanie v rámci ochrany čistých športovcov. Nie len športovci, ale aj iní zainteresovaný ľudia, ktorí sa odhodlajú povedať pravdu  o dopingových praktikách potrebujú oveľa väčšiu podporu, sú zatračovaní, musia opustiť svoje krajiny a rodiny, a treba si uvedomiť, že takéto konanie nie je bez náslekdov. Ak dokáže jeden novinár odhaliť toľko vecí v súvislosti s antidopingom, na čo je tu WADA? 
c)	Doping placebo
Chris Cooper (University of Essex)

Profesor Cooper predstavil svoju štúdiu placebo efektu v súvislosti s dopingom. Navrhuje placebo efekt ako účinný nástroj, vďaka ktorému dokáže presvedčiť športovcov, že uživanie zakázaných látok alebo výživových doplnov nie je nevyhnutné. 
d)	Prečo musia byť národné antidopingové organizácie nezávislé?
Joseph de Pencier (iNADO)

Joseph rozvinul tému nezávislého postavenia národných antidopingových organizácií ako základného kameňa funkčného antidopingového systému.  
e)	Šport a právo 
Louise Reilly (Barrister), Susan Ahern (World Rugby), Jonathan Taylor (lawyer)

Diskusia na tému právneho aspektu riadenia antidopingových organizácií, zdôraznenie nezávislosti a autonómnosti. 
f)	Imitácia dopingového prípadu
Paul Greene (Global Sports Advocates), Jeffrey Benz (arbitrator), Stacey Cross (UKAD), Ian Lynam (lawyer)
	
Názorná ukážka, ako prebieha proces so športovcom, ktoré strany sú prítomné a aké náležitosti musia byť splnené. 
g)	Príbeh Andreas Krieger
Dr. Andrea Gotzmann (NADA Germany)

V októrbri 2014 sa NADA Germany a USADA rozhodli natočiť film o obeti dopingu Východného Nemecka – Andreas Krieger. Pustenie videa. Možnosť využitia videa na vzdelávanie. 
h)	Rozhovor s cyklistom David Millar
David Millar (bývalý profesionálny cyklista)

David bol pozitívne testovaný na EPO. V súčasnosti sa venuje prevencii užívania zakázaných látok, napísal knihu mapujúcu svoju kariéru a skúsenosť s dopingom. Svojím príkladom sa snaží vysvetľovať mladým športovcom, aké dôsledky doping prináša.  
i)	Major League Baseball (MLB)
Dan Halem (Chief Legal Officer, MLB)

Predstavenie štruktúry basebalovej ligy v USA. Antidopingový program a metódy vyšetrovania a odhaľovania porušení antidopingových pravidiel. 
j)	Odhaľovanie PED (performance enhancing drugs) a spolupráca 
Pat Myhill (UKAD)
	
Problematika odhaľovania obchodu s látkami, ktoré zvyšujú výkonnosť je rozsiahla. Dôležité je však začať. Stanoviť si krátkodobé a dlhodobé ciele, na základe postupných výsledkov sa posúvať ďalej. Je dôležité zapojiť do tohto procesu colnú políciu, WADA, iné národné antidopingové organizácie. Vyšetrovanie v prípade nepriaznivého analytického nálezu, vyjednávanie so športovcom odkiaľ má dané preparáty, preveriť trénerov a celý personál športovca. V prípade odhalenia dodávateľa je dôležité získať zoznam zakázníkov. 
k)	Psychológia dopingu  
Sue Backhouse (professor of Psychology)

Pochopenie motivácie športovcov užívať zakázané látky, ako aj výživové doplnky môže pomôcť pochopiť, ako vypracovať úspešný plán prevencie. Psychológia v podobe sociologických výskumov ponúka viaceré možnosti, ako nastaviť efektívny antidopingový program. WADA podporuje sociologické výskumy v podobe grantov. Na základe výsledkov v jednotlivých regiónoch a vekových skupinách sa potom dá vypracovať plán vzdelávania ušití na mieru. 

l)	Riadenie, kultúra a integrita športu 
Dr. David Hughes (Australia)

Predstavenie projektu APERIO – s cieľom zdokumentovať užívanie, predaj a distribúciu zakázaných látok a tzv. ,,designer drugs”. Výsledky boli ohromujúce. Rozsiahle užívanie steroidov, peptidových hormónov ako látok zvyšujúcich výkonnosť, ale aj peptidov, ktoré športovci využívali pri rekonvalesncii. Prípad rozsiahleho odhlanie dopingových praktík bol na jednej strane porážkou antidopingového programu, ale na druhej strane viedol k vytvoreniu prepracovaného systému kontroly, vďaka čomu je antidopingový program v Austrálii na veľmi vysokej úrovni. 
5.	Odporúčané závery

•	Edukácia 
•	Využitie videa Národnej antidopingovej agentúry Nemecko – Adreas Krieger story v edukačnom programe ADA SR. 
•	Prehodnotiť možnosti agentúry podieľať sa na sociologickom výskume ako nástroje na vytvorenie efektívneho plánu vzdelávania
•	Spolupráca s národnými športovými zväzmi – nakladanie s výsledkami – nevyhnutná komunikácia pri posudzovaní jednotlivých prípadov porušení. 
•	Vyšetrovanie – zamerať sa na identifikovanie zdrojov zakázaných látok, ako funguje sieť distribúcie. Najjednoduchšie je na začiatok preskúmať internetové obchody. Využiť nový Zákon o športe – výrazná podpora v boji s predajom a distribúciou zakázaných látok (hlavne steroidov). 
6.	Prehľad prinesenej dokumentácie a miesto jej uloženia

- 
7.	Osobitne vyhodnotený očakávaný prínos ZPC

Cieľom pracovnej cesty bolo zúčastniť sa konferencie s názvom ,,Tackling Doping in Sport”. Prehľad jednotlivých prednášok je uvedený v časti 4.  Aktívna účasť na prednáškach a komunikácia so zástupcami národných antidopingových organizácií, ako aj zástupcov iNADO, právnych firiem a vedeckých pracovníkov je základnom úspešnej medzinárodnej spolupráce a získavania informácií. 
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracoval: 					Ing. Tomáš Pagáč
						11.3. 2016

Správu schválil: 					Mgr. Žaneta Csáderová, PhD.
							riaditeľka ADA SR